khistorydata/jeongjo-sjw-relations huggingface dataset:
정조 11년
戶曹啓目北部居童蒙鄭盤石上言內辭緣回啓云云奉保夫人申氏祿米依判付計朔出給鄭哥處是白遣上款査推事令秋曹稟處何如判付啓依回啓施行爲旀上款査推事不必更査嚴飭兩隻處更勿起鬧奉祀歸之夫家財産夫家壻家參半次知事卿其捧侤音決給此後萬一如前爭奪先作挐人令法司重治事一體分付戶曹啓目白川居幼學徐弘亮上言回啓云云加徵船價於民間云者決無是理是白乎矣事係民隱以此査問本道後處之何如判付啓事關民隱令道臣除尋常詳査決給後狀聞
정조 11년
吏曹啓目向前廣州幼學金贊東東部閑良金得采開城府閑良趙龍得南部前別將金周瑞西部業儒申性彬平山幼學任時一等上言內辭緣令該府該道更考帳籍査實狀聞草記後稟處何如判付啓老人之事有不可知今日內取考京帳籍後日政下批吏曹啓目向前長城幼學邊得鼎靈光幼學李宗杰瑞山生員金忠柱陰竹幼學沈達永金川幼學李祉煥楊州幼學李克誠南部幼學崔光弼同福幼學金有赫加平幼學洪振泳等上言內辭緣得蒙加資之典爲白臥乎所竝依此施行是白遣金龍彦洪允運等上言內辭緣置之何如判付啓卿曹回啓甚當而年前年七十推恩時何爲獨漏至今在白徒是隱喩以此推之許施亦當依願施行又啓目向前廣州幼學安弘敎上言內辭緣其矣祖母梁氏年九十特蒙封爵之典爲白有臥乎所莫重恩典不可遽然許令本道道臣査實狀聞後稟處何如判付啓篤老之人有難遲待行査取考京帳籍後日政下批吏曹啓目向前東部居典醫監直長鄭斗齊其矣父前直長瑞羽年八十七是如願蒙加資之典爲白有臥乎所乃是雜岐與實職朝官有異上言內辭緣置之何如判付啓雜岐雖與正職有異與白徒之加資亦有間隔兺不喩以近九十歲人不入於年七十推恩時亦甚可訝依願施行吏曹啓目向前北部居閑良尹性淳其矣父弓人天興入屬服役于今二十年造弓亦至一千張是白置得蒙帖加之典爲白有臥乎所如是煩瀆極其猥越上言內辭緣置之何如判付啓旣有前例依願許施
정조 11년
兵曹啓目文義居申秉權上言內辭緣置之何如判付啓地是士族年近百歲知樞之銜豈狗四品曾經與否乎況旀老人之事有不可知待後政樞銜加設下批仍令其子受祿往饋其父以示朝家尊年之意兵曹啓目西部居出身車永順上言內辭緣置之何如傳曰不書年歲雖違格例入屬今爲五十二年則可知年至八十從軍且滿加資年限此等處不必一一詳覈特爲依願施行
정조 11년
漢城府啓目西部幼學申景夏上言內辭緣令道臣別定剛明官從速處決後狀聞何如判付啓此訟之尙不立落有關國綱紀不喩前後判尹之依違不但巽軟地方官引義不當云云尤涉駭然此是特敎行査則訟民寧有容喙之理設有是也侵斥之罪令該道先卽査治原訟則依初下敎卽令地方官一兩日內査報又復如前推諉則當該府尹當重繩以示朝廷有法紀道伯亦難免不飭之責此意竝以嚴飭分付
정조 11년
弘文提學洪良浩疏曰伏以園寢祗謁孝思克伸鑾蹕穩旋群情胥忭念臣以極陋之才忝非分之職夫豈敢唐突進身而適値國有大禮咸簉多士臨軒之吉日已迫泮試之盛擧當前批旨隆優召牌荐辱鎭日違傲終不得命感激嚴畏冒沒趨承而若其壞素守而玷名器則大矣反省漸汗久愈不寧昨伏見大提學金鍾秀疏本乃以銓官之擅通有乖文苑之故事至有自引之擧於是乎承乏被選者自歸壞格之科副急一出者益著冒據之失去就謬錯無面可顯以公以私不可一日虛縻也決矣玆敢露章自劾仰請處分伏乞聖明將臣館銜亟許刊改仍命選部勿復檢擬以嚴官方以靖私義不勝萬幸答曰省疏具悉卿其勿辭行公
정조 11년
丁未二月初八日辰時上御重熙堂右承旨入侍時右承旨李祖承假注書李相璜記事官尹行任金祖淳稟事直閣徐鼎修鄭東浚原任待敎李崑秀以次進伏訖上敎于賤臣曰日已亭午弘錄尙未畢圈云事極駭訝卽爲問入可也賤臣承命出還奏曰問于副提學臣閔鍾顯應敎臣鄭萬始則以爲會圈之際不無論議之參差以致差晩云矣上曰更爲催促使之斯速畢圈賤臣承命出傳仍命退諸臣以次退出
정조 11년
丁未二月初八日未時上御重熙堂右副承旨入侍時右副承旨趙衍德假注書趙台榮記事官李相璜金祖淳以次進伏訖上曰館錄斯速擧行事分付賤臣承命出傳上曰緣何事端若是遲滯乎更爲催促賤臣承命出回奏曰尙未停當云矣上曰副提學以下諸玉堂去夜承牌尙未停當云者誠極駭然諸玉堂意見如不歸一副學獨自主圈如是下敎之後不卽擧行當施竄配之典以此下敎招致館吏嚴飭分付可也命退承史以次退出
정조 11년
丁未二月初八日申時上御重熙堂右承旨入侍時右承旨李祖承假注書趙台榮記事官尹行任金祖淳以次進伏訖上曰都承旨入侍出榻敎賤臣承命出與都承旨沈豐之偕入進伏上曰提調持湯劑入侍出榻敎賤臣承命出與徐有隣偕入進伏上曰館錄斯速會圈事分付賤臣承命出傳上曰左副承旨馳詣文廟奉審摘奸以來出榻敎上曰館錄無敢遲滯卽爲完圈事分付賤臣承命出回奏曰副學以應敎之陳疏經出亦已出去不得會圈云矣上曰館錄外有下敎事副學應敎卽爲入來來待政院事分付命退承史以次退出
정조 11년
丁未二月初八日酉時上御重熙堂都承旨入侍時行都承旨沈豐之假注書趙台榮記事官李相璜金祖淳以次進伏訖上曰副應敎朴廣源斯速入來政院事分付賤臣承命出回奏曰副學應敎皆來待政院云矣上曰館錄事體雖曰緊重而副學應敎之陳疏經出極爲乖當矣命書傳敎曰昨夜承牌尙不了圈已萬萬駭然尤何敢以意見不同互相上疏乎此等之習敢售於今日朝廷乎經出疏竝已還給云嚴飭卽速入來會圈此習不但不可滋長先朝處分當有仰述之事如是申飭之後又或一刻遲滯是國無法第令各別嚴飭又命書傳敎曰長官亞官皆已來待政院聽筵敎而以僚官偃處闕外極爲駭然當該玉堂一倂罷職上曰館錄催促持來賤臣承命出持入命書傳敎曰以人地相可否轉致葛藤雖至有經出之擧尙可說也無端以意見不合爲說者專局於排比之斑爛此非黨私而何近來此習稍長尾大之漸不可不早遏今則已完圈矣一場紛聒果甚擧措副提學閔鍾顯積城縣監除授應敎鄭萬始成歡察訪除授皆令當日內辭朝時任縣監察訪遞付京職仍命退承史以次退出
정조 11년
丁未二月初八日二更上御重熙堂都承旨入侍時行都承旨沈豐之假注書李德鉉記事官李相璜金祖淳以次進伏訖上命書傳敎曰以人地相可否轉致葛藤雖至有徑出之擧尙可說也無端以意見不合爲說者專由於排比之紛亂此非黨私而何近來此習稍長尾大之漸不可不早遏今則已完圈矣一場紛聒果甚擧措副提學閔鍾顯積城縣監除授應敎鄭萬始成歡察訪除授時任縣監察訪遞付京職命退承史以次退出
정조 11년
行都承旨沈豐之坐左承旨李亨元坐右承旨李祖承坐左副承旨洪仁浩坐直右副承旨趙衍德坐直同副承旨曺允大坐注書金孝建病一員未差假注書李德鉉仕趙台榮仕直事變假注書張錫胤仕
정조 11년
李亨元啓曰摠戎廳千摠有窠今過三日不爲出代事甚未安摠戎使金持默依定式推考警責何如傳曰允
정조 11년
沈豐之啓曰初十日宗廟春奉審十一日納幣十二日嘉禮十三日朝見禮相値視事頉稟傳曰知道
정조 11년
傳于洪仁浩曰徐判府事入侍
정조 11년
趙衍德啓曰禁衛大將徐有大以本營習陣明日出去矣兼帶左右捕將命召及大將牌傳令牌何以爲之敢稟傳曰仍佩往來
정조 11년
傳于沈豐之曰禮房承旨持祭報府入侍
정조 11년
以北部童蒙安益賢擊錚原情傳于沈豐之曰不但事關爲父又不可以干恩言令兵曹準瓜邊將中作窠明日政調用因此思之某年無故作散者亦令兵判探問登對時以稟
정조 11년
傳于洪仁浩曰時囚今日內捧供
정조 11년
趙衍德啓曰明日次對兩司無進參之員除在外外未肅拜呈告人員竝待開門牌招何如傳曰允
정조 11년
傳于李亨元曰昨以萊狀事有下敎而又見狀本專不識格例極爲可悶字句誤書猶屬餘事況科處之律名前所未聞豈或科治之誤耶萬萬惶恐待罪之稱又是前所未有者事係邊情雖不還下送循例捧納該房事極爲不察當該捧納承旨從重推考治績固不在於文辭而以近日狀辭觀之文辭之外事理太未條暢且況嚴邊禁之道不可不十分戢束而當收殺處一味虛喝反有損於我國政令殊非待異類之道此意更令廟堂措辭指敎該府使此後約已以守法處簡以制氄俾無生釁之弊事一體申飭
정조 11년
沈豐之以嘉禮廳言啓曰敎命文草圖書承政院同副承旨曺允大旣已書寫封入以備睿覽之意敢啓傳曰知道
정조 11년
洪仁浩以刑曹言啓曰今初六日動駕時西部居司憲府所由金鳳三擊錚於衛外故取考其原情則以爲本府書吏三十四人內有料者二十五人無料者九人稱以稧房錢收斂於各司各軍門各宮房各貢各市作弊於沿江村民部內庵寺所由額數爲三十四名而浩多應役無以擧行加出八名則牌頭所由以其所食倉庫捧上時米石備給二兩禁亂房所由五名元無料布其爲民間弊瘼不可勝記故人人視之如强盜方今矯捄之策在於厚其朔下足爲糊口使之日遷於小心之地而厚其朔下之策亦無他求自在府中每年所捧戶長債八百兩及懸房贖錢每朔二百二十九兩工曹移差木三疋戶曹朔錢十六兩合爲三千餘兩緘辭贖錢署經債發行債禁亂贖通計則每年應不下於四千餘兩此數專一則料布足可依賴而十餘年前猾吏輩憑藉傳授出債二千兩於政院使令每朔給邊五十五兩者已過十年則旣給者七千餘兩而本數二千兩則雖至百年初無減除之期是爲痛心自今以邊錢所給計除元數以爲磨鍊料布之地而書吏所由有闕之代必也都憲擇差而在外臺侍宅則勿令待候禁亂被捉則不得拔去事節目頒示以除民瘼云矣蓋憲府下屬以無所聊賴貽弊各處者不待渠供而已有所指點此固都民之一大弊源故癸卯臺臣筵稟後成節目釐革而年條未盡宿弊自在致有此呼訴之擧所陳諸條令本府從長變通嚴立科條俾有實效之地金鳳三事非四件而冒濫煩籲已極無嚴而身爲法府下隷敢以此等煩頊之說仰瀆天聽者萬萬痛惡原情勿施其罪狀自臣曹照律嚴勘何如傳曰允渠輩若不定制裕食都民之受困無以蘇革年前節目如何爲之敢有此呼籲之擧乎時都憲屢叨現任必諳府務今番則從長決定以渠輩爲良民良民亦得息肩事嚴飭該府可也
정조 11년
洪仁浩以刑曹言啓曰今初六日動駕時慶尙道統營居閑良申萬大擊錚於衛外故取考其原情則以爲渠以統營將校再昨年李邦一爲統制使時庶弟邦億爲政於冊室故渠果爲父差役希覬兵船監官之得差乙巳十月先納禮木錢五百兩於運籌軒又給情債四百兩於邦億而金石相約其出帖矣此日彼日荏苒遷就及其遞歸時九百兩錢無意還報之致不勝哀憤白活於行路則猛棍三十八度氣塞曳出昨夏寸進泣告則邦億推諉於邦一邦一則曰備置於其子潤彬家互相推托終無備給之意是可忍也孰不可忍也切欲擧狀於法司而刑漢兩司之吏畏怯退之方今大無之歲推尋此錢則庶可生活云矣此事雖已落訟於京兆行査而身居冊室受賂差役云者聞極駭痛言或近於一毫疑似則邦億之憑藉其兄濁亂營私者罪固罔赦事若歸於十分虛謊則萬大之構逼舊帥誣罔天聽者大關風化不可不嚴覈決勘而李邦億旣經判官自臣曹無以推辨移義禁府處之申萬大則渠之原情稱以爲父圖差及其推問則以爲渠自圖差語相矛盾極涉無倫係非四件內事原情勿施姑待本事究竟後勘處何如傳曰允李邦一五百李邦億四百云云李潤彬之全呑與否竝姑舍是邦一舊帥也渠是土校也設令邦一五百之外又有五千億勒奪之擧焉敢指斥舊帥名字極口醜紙乎吏奴之語侵官長尙云罔赦況於若帥若校等級截嚴揆以挨次之制反有甚於奴主之分此等處但以訟理曲直決折則當此下犯上奴犯主風敎日就陵夷之時堅冰之漸不可不念雖曰爲父差役渠帥之名出自渠口又無關於本事四件申萬大下送本道監司處各別嚴刑照法痛繩一以存風敎一以嚴師律大抵邦一事言之齒酸聽亦疾首許多干科如非奇怪罔測之事又是麤惡鄙悖之說無非沒覺所致於邦一何誅然顧其職名則將臣蒙此受賂之誣何以彈冠於武宰之列乎眞所謂臣何足言有辱朝廷何以取此委折不可不一問事若落空庶亦脫濕自本曹發緘取招以啓可也
정조 11년
洪仁浩以刑曹言啓曰今初六日動駕時忠淸道禮山居校生南禮元擊錚於衛外故取考其原情則以爲前經歷成隅去年遷其母移葬於其先塋壓腦故其父泰興呈官則本官摘奸後退斥成隅矣成隅結縛其父勒葬故其父果爲掘去成塚以私自掘移之罪流三千里定配於茂長縣乞令放釋云矣成隅之勒葬於不當葬之地者若如其言則呈官掘移情法當然而任自私掘至於露棺明知刑配之爲金石之典而無難犯之固已痛駭到配未滿一年敢生僥倖之望又復縱子鳴金者尤爲無嚴原情勿施何如傳曰成隅武斷鄕曲之習已登於道伯狀請論罪至有拿問勘配之擧其時光景可以推知此不可以尋常私掘論南泰興以徒年改錄事分付該道可也
정조 11년
洪仁浩以刑曹言啓曰今初六日動駕時南部居童蒙宋舜民擊錚於衛外故取考其原情則以爲其父道煒以米廛爲業爲人構誣甲辰定配於光陽縣而其父四代獨身只有八十老母晝夜呼泣願一相見乞令放釋云矣取考本曹文案則甲辰至月其父道煒以誣人以賊四次衝火於鄰家罪依律定配其設心行惡萬萬駭痛至有坊民之等訴則今乃敢生僥倖之計隱匿本事縱子呼籲極涉無嚴原情勿施何如傳曰允誠如是也不可但以勿施後勿敢更籲之意嚴飭放送可也
정조 11년
洪仁浩以刑曹言啓曰今初六日動駕時京畿龍仁居童蒙金快俊擊錚於衛外故取考其原情則以爲其父之死與不死在於朴女之飮滷與不飮滷則當初檢驗時雖以朴謙最娚妹之情不忍曰以某物打某處而飮滷之招油然發口則李㻋發怒大喝曰汝果目見乎謙最恐怯雖爲變辭亦難全沒其實而李㻋不錄於檢狀中魚婢占化之供朴女鹽水之說乃是獄情之最緊而李㻋謂以其上典之指嗾以棱杖衝口使之變招構成文案又以石塊隅杖衝其父之口破唇拉齒使不開口而言曰汝家必亡後已此何檢體乎況朴女之壻瑞貞爲賊𤨧之心腹乃一鄕所共知李㻋欲免瑞貞掘塚之罪使之變招其心所在明若觀火若使朴女果爲被打致命則其弟謙最何不告官於致斃之日而瑞貞自去李㻋之私室後始爲告狀乎此是情理之外且朴女下山之後請解其壻之縛遍行閭里督捧酒價而初不載錄於檢狀此專由於李㻋之右袒瑞貞而其父緊招一不載錄之致其父五閱星霜生出無期乞令以其身代續父刑云矣蓋此獄事始因本道錄啓已令同推中緣快孫擊錚又爲行査而實因詞證俱甚明白其所稱冤終歸誣罔之科昨春上言亦置勿施之科則元喆之斷以償命無容更議而敢生掉脫之計屢煩天聽者民習痛惡不可以爲父訟冤每每容貸原情勿施自臣曹懲治何如傳曰允
정조 11년
洪仁浩以刑曹言啓曰今初六日動駕時黃海道平山居幼學尹商鎭擊錚於衛外故取考其原情則以爲渠祖己未年盡賣家産築洑於本府長水坪至庚辰重修開梁前後所入爲四千餘金無弊耕食矣翌年辛巳逆麟傔人吉世柱忽地來奪故渠祖呈于營本官連爲得訟癸未冬逆復稱以自濬川司買得此洑於禁衛營云故渠父光載擊錚行査之際逆復之舍音姜莫丹之子恐喝曰汝之擊錚焉敢當訓將之分付乎云矣自官威脅各人使不得直招一從舍音之誣告仍爲落訟故渠之三父子以至冤之由痛哭官門一晝夜而終不聽施故更呈逆復處則曰以買得於東平尉宮云云逆復以濬川堂上發關行簡剝椎收稅百般侵漁故又於甲辰春渠又擊錚行査之際本營分付內汝之出物力立旨昭昭謄載於本營紙筒汝爲洑築本主的實無疑之意面諭矣將過一朔後應問各人等結縛施威使不得開喙一從導掌輩之挾勢誣招與辛丑行査一串貫來二十餘年之間渠祖兩次刑配渠父亦爲刑配幸蒙恩宥矣洑筒査實推給一以慰渠祖九原飮恨之魂亦雪渠父刑配之冤云矣取考伊時文案則曾於辛丑甲辰兩年之間商鎭父子迭相呼籲連爲行査本道而其所稱冤擧皆落空其父光載至被刑配則到今雖無更覈之端渠之原情旣以復賊威勢爲稱冤之端則不可不詳覈決處更令道臣親執嚴査從公決給後狀聞至於商鎭敢以非四件微細之事猥越瀆擾極涉無嚴原情勿施自臣曹照法勘處何如傳曰允
정조 11년
洪仁浩以刑曹言啓曰今初六日動駕時黃海道長淵居幼學姜載坤擊錚於衛外故取考其原情則以爲長淵田畓三十餘結一則以昭顯宮土地臨昌君分衿四女臨城君分衿五子女而斥賣民人一則仁城君受牌而分衿女壻斥賣民間者也奸人李殷佐以此田畓指謂逆坦漏籍之物誣罔陳告於忠勳府及戶曹而民人等五次得決矣去癸卯又復締結京人朴再綏崔景瑞等誣告勳府勒奪文券三捧其稅許多民生不得奠居故乙巳鳴冤而行査本道時臨城君曾孫李源祚仁城君外孫南益老等則持和會文記來辨其不當籍之由而臨昌君外孫未及來辨則謂以蕩殘無餘以其衿得斥賣之土竝歸於逆産當籍之科而又造臨城君外孫沈家奴呈狀以爲元無賣土事云云欲爲反案之計故昨年二月又爲擊錚使本道行査而刑曹以語侵勳府反置刑配之科幸蒙宥還之恩沈家與臨城君孫李源祚所納衿券如合符節臨昌君外孫申光載則和會文記曾已閪失去己卯呈出本縣立案故自本道以三項田土竝給民人之意昨年十月査報刑曹則謂以本道査實多有未盡處收上前後訟券伏乞詳考兩年査報及訟案推給田土與枉稅後朴再綏等依律勘處云矣取考曹上文案則乙巳四月因姜載坤之擊錚令道臣詳査報來後稟處之意自本曹草記蒙允行會本道矣同年八月該道回移內以爲仁城君受牌之地及臨昌君臨城君田土入尺步量後可定其字號卜數以待秋成量決之意報來而以其賣土人之散在京鄕未及畢査昨年二月載坤又爲擊錚故斯速報來事行會矣同年十月始爲査報而因勳府移文査報中多有未盡鉤覈者故更以詳覈諸家之衿券有無放賣眞僞後可以決折上聞各項文書收聚上送之意移文該道矣今正月自該邑各項文書印封上送而其中民人等畓券所封印形與筆劃顯有拆開之跡亦無修成冊書錄之事故更以査報眞僞之意移文還送自該道姑未報來而姜載坤不待處決又有此驚動天聽之擧者究厥所爲極涉無嚴況非四件內事原情勿施其猥濫之罪依律嚴勘本訟則待文案上來自本曹一一査實後稟處何如傳曰允
정조 11년
洪仁浩以刑曹言啓曰今初六日動駕時全羅道光州居高召史擊錚於衛外故取考其原情則以爲其夫白伐男景陽驛吏服役而本驛京主人金光澤每當察訪新到之時從中訴訐吏卒將至難保之境故去年九月略陳弊瘼敢瀆天聽因判下行査本道後本驛吏奴良妻所生身貢事係法外各別禁斷事自本曹發關嚴飭至於日下米事京主人役價六百兩中分數計給而光澤符同奸吏肆然革罷使之現納節目則光澤終不現納其夫自歸誣罔未免遠謫特爲放釋後明覈光澤之罪嚴治云矣取考曹上文案則其夫白伐男上年九月稱以驛弊構誣官長肆然擊錚故因判付行査而及見該道査報則與伐男原情節節相反誣罔之罪依律定配矣纔過一朔其妻高召史又敢全沒實狀冒濫擊錚而臣曹以無識常女不足深責只請勿施蒙允則渠當感激退縮而未數旬復生僥倖之望更作呼籲之擧者萬萬痛駭不可以迷劣賤女每每容恕原情勿施猥濫之罪自臣曹懲治何如傳曰允
정조 11년
趙衍德以刑曹言啓曰今初六日動駕時北部居童蒙安益賢擊錚於衛外故取考其原情則以爲渠父光兼以禁軍丁丑年世子宮日傘事知隨行特蒙雨露之澤云矣非分干恩已極痛惡而不知猥屑無難煩籲揆以民習誠甚無嚴其原情勿施罪當重繩而事係爲父嚴飭放送何如傳曰聞其名本事不可不詳問後處之更問事實錄送政院以爲傳稟之地可也
정조 11년
禁府啓目粘南兵使申㬚初無乘轎之事不能敎子姪所乘則不可全然無警令該曹緘辭從重推考何如判付啓本道境內旣云跨馬或於畿原沿路冒犯乘轎是隱喩推以事理近道則乘轎遠道之跨馬亦似必無以此以彼宜付風傳之失實至於其姪乘擔機事非武臣則豈必跨馬所騎又云私馬本事謂之落空可也緘問一款分揀爲良如敎
정조 11년
禁府啓目連源察訪安鳳來原情云云傳旨內辭緣惶恐遲晩黃道揆冒法濫騎在於丙午十二月初七日其矣除拜在於同月二十六日其所發明俱有所據合有分揀之道臣府不敢擅便上裁何如判付啓該中官下去在於正月初二日則渠供中臘月云云自歸相左此供辭勿施後坐起更良發問目取招爲有矣互換月日委折亦令從實直告爲良如敎
정조 11년
禁府啓目粘向前李文德更招云云前正言柳畊問啓更爲反覆嚴問則終始發明與前招別無異同究厥情狀萬萬痛駭平問之下難以取服刑推得情何如判付啓一問再問徒歸屑越揆以臣分寧亦有是大臣都尉座中酬酢及亞將改望事亦不關於厥說之有無當初臺言宜付風傳兺不喩朝家於此囚昨年七月以後必加留意收用竝與放黜之渠子召還除職意蓋出於旣用世居之地欲施酬錄之擧而亦遵金衡柱除職之故事也所謂云然之說旣沒把捉到今妄言二字更無尋覈之端是旀至於榮幸與愛惜云云爰辭啓語雖若相左心口之同異何以照辨且渠竟納傳九世庄土此一款足可謂有功而無罪大抵渠之人品率爾特甚仍于取謗於納履之際大臣都尉酬酢旣登於臺言若以本事之脫空遽命全釋反非活渠之意以此勘放爲有矣滯囚已至多日今日內以草記擧行爲良如敎
정조 11년
刑曹啓目朴祖憲矣原情云云不識闕門誤認泮宮云者語不成說刑推得情何如啓似無穩情下送該道巡營誤入之罪待無故日參酌懲治放送爲良如敎
정조 11년
刑曹啓目擊錚人金召史矣原情云云所供如此上裁何如判付啓令道臣除尋常各別詳査具意見論理狀聞後稟處爲良如敎
정조 11년
刑曹啓目擊錚人閔斗爀矣原情云云所供如此上裁何如判付啓議處爲良如敎
정조 11년
丁未二月初九日辰時上御重熙堂判府事入侍時判府事徐命善右承旨李祖承假注書趙台榮記事官李相璜金祖淳以次進伏訖命善曰日昨祗謁陵寢聖孝克伸而春寒猶峭勞攘之餘聖體若何上曰一樣矣命善曰王大妃殿氣候若何上曰一樣矣命善曰惠慶宮氣候若何上曰一樣矣命書傳敎曰都承旨馳詣宗廟景慕宮左承旨馳詣社壇奉審摘奸以來命善曰適出司僕言端臣極知惶悚而有可稟達者矣昨年因江華留守朴祐源所啓以北一場許屬本府事有問于本寺後許施之命而北一場丁酉年還給代土推來宮房之地本不干涉於沁都今若許屬沁都則在本寺未免兩失且仁政佛恩吉祥船頭堡許多牧場皆爲沁都之所移去司僕場土只餘北一場而已牧場之盡蹙亦豈不可悶乎此則依前屬之本寺何如上曰依爲之出擧條命善曰昨年因巨濟漆川島居民徐元福上言自禮曹依他牧子例給復事覆啓蒙允臣每欲以此事一番稟達而間有情勢尙未之果今番陵幸時元福又爲上言有詳査決給之命矣漆川島雖是司僕場土而牧子非司僕牧子牛畜非司僕牛畜雖使給復自本道擧行猶或可也司僕則誠萬萬不當矣然而牧養者在於司僕場內故蠲免其身役減給其春稅在渠輩實爲大惠也而此猶不足年前以全一島減稅之意上言見塞則今又以給復之說煩聒不已民習殊甚痛駭幾百年所無之例決不可創開禮曹覆啓中給復一款置之何如上曰依爲之出擧條命退諸臣以次退出
정조 11년
丁未二月初九日巳時上御重熙堂禮房承旨入侍時行都承旨沈豐之假注書李德鉉記事官李相璜金祖淳以次進伏訖上命入祭報府賤臣承命出持入進伏上命右承旨入侍賤臣承命出與李祖承偕入進伏上命讀公事命退承史以次退出
정조 11년
丁未二月初九日酉時上御重熙堂坐直承旨入侍時左副承旨洪仁浩假注書趙台榮記事官金珍恪承膺祚以次進伏訖上命仁浩書禁府刑曹啓目判付及草記批旨至李文德原情啓目判付仁浩曰批答中以臺言歸之風傳設或謂眞是風傳而文德之得此風傳豈非痛惡之甚乎渠供中每以榮幸二字爲自明之端尤極無狀伊時悲冤罔極之中敢萌榮幸之心者豈可責以人理乎旣有計較榮幸之心則安知無慳惜沮戲之心耶臺臣問啓至再至三其所訂據不啻明白而今若分揀或公罪勘放則公議之抑菀固無可言而刑政之失當亦非細故矣上曰文德爲人本來妄着妄着之人言或有妄發何可直驅以臺啓中所請之罪乎仁浩曰人之薄物細愆或可以妄着恕之而文德所坐豈可諉以妄錯不施罪罰乎上曰是則然矣仍命書李文德照律勘放至刑曹草記李邦一受賂差任事判付上曰李邦一之有犯與否姑舍是以土校而指斥舊帥實關師律矣仁浩曰李邦一遞歸後統營漢訟於京兆行査本道之說藉聞已久似是此事矣上命書諸批訖命退諸臣以次退出
정조 11년
行都承旨沈豐之坐左承旨李亨元坐直右承旨洪仁浩坐左副承旨趙衍德坐直右副承旨申耆坐同副承旨未差注書金孝建病一員未差假注書李德鉉仕趙台榮仕直事變假注書張錫胤仕
정조 11년
申耆啓曰吏曹參判金憙再牌不進推考傳旨今方捧入而同參政事旣有成命如是違牌不卽承膺事甚未安所當更請牌招而係是一日三牌何以爲之敢稟傳曰更爲牌招
정조 11년
趙衍德啓曰吏曹參判金憙三牌不進推考傳旨今方捧入而特敎參政之下連事違牌終不承命事體所在誠極未安所當更請牌招而係是一日四牌何以爲之敢稟傳曰聞有實𧏮許遞前望單子入之待下批牌招參政
정조 11년
吏曹參判前望單子入之李秉模落點
정조 11년
趙衍德啓曰吏曹參判李秉模牌不進推考傳旨今方捧入而參政命下之後如是違牌不卽擧行事甚未安更卽牌招何如傳曰豈可無端違牌乎此傳旨勿施使之斯速開政
정조 11년
傳于申耆曰吏曹參判更爲牌招同參政事
정조 11년
承旨前望單子入之李集斗落點
정조 11년
申耆啓曰新除授承旨李集斗方在罷散中何以爲之敢稟傳曰敍用
정조 11년
禮曹堂上前望單子入之參判李度默參議曺允大落點
정조 11년
傳于趙衍德曰左承旨入侍
정조 11년
有政吏批判書尹蓍東進參判金憙牌不進參議未差右副承旨趙衍德進以申馥爲校理李太亨爲副修撰金載順爲同敦寧李命植爲弘文提學金禹儉爲典籍
정조 11년
以吏曹參議望筒傳于趙衍德曰同姓二人之以二望竝擬事面甚如何一是外任則無異單望苟簡又莫甚今日政除在外以無故人備擬以入堂錄亦當爲之待下批牌招察任
정조 11년
再政以曺允大爲吏曹參議李在簡爲宗簿提調
정조 11년
有政兵批判書金履素進參判申益彬病參議朴天衡入直進參知柳誼病左副承旨洪仁浩進以成爾演爲知事李喆模爲曹司五衛將李得祿爲景福將朴鼎明爲守門將安光兼爲長峯萬戶知事單申義淸僉知單金鍾義副護軍金益彬趙濟魯副司直洪義榮趙雲紀副司果尹序東安鼎大副司正趙台榮知事作闕單吳載純
정조 11년
以吏曹參議曺允大牌不進罷職傳旨傳于趙衍德曰只推更爲牌招
정조 11년
以各道賑口排巡狀啓傳于李亨元曰曾聞設賑之時虛張飢口浪費穀物有有名無實之弊云近觀諸道狀本爲弊大抵相反道伯之責勵邑宰之承望皆在於剋削二字減口吝穀爲能事所謂綜核之政今年爲最甚以所料較所抄多有不相當處某道某邑姑不指一提敎欲觀來頭抄拔增減之如何而若待畢賑後處分則唉彼貧窮之類已捐瘠已塡壑矣雖嗟何及先朝此意令廟堂嚴飭設賑諸道多而無至相混寡而無至太慳與其太慳而顑頷者多漏反不若相混而飽者又飽又或見漏而至於死亡則雖得精抄之名何異於自渠手殲之是誠不仁之甚者今旣如是敷敎從當分遣繡衣姑捨治績之能否先從捐瘠塡壑有無另行黜陟之政有餓殍邑守令卽其地定配道伯拿問重繩竝以此意一體措辭行會御史亦自廟堂明日抄啓
정조 11년
趙衍德以嘉禮廳言啓曰本廳堂上李秉模移拜吏曹參判代堂上申耆移拜承旨代令吏曹更爲啓下何如傳曰允
정조 11년
趙衍德以嘉禮廳言啓曰本廳堂上禮曹參議曺允大移拜吏曹參議代令政院稟旨差出仍爲啓下何如傳曰允
정조 11년
申耆以吏批言啓曰本曹參議今當差出而前望中無故之人只有二人以二望擬入之意敢啓傳曰知道
정조 11년
申耆以吏曹言啓曰本曹回啓判付內老人之事有不可知今日內取考京帳籍後日政下批事命下矣移文京兆溯考帳籍則其中廣州閑良金弘祚以今年八十回移比其上言冒年爲一甲矣如是欺罔敢干恩典者極甚痛駭當該上言人金贊令道臣照律嚴處以懲日後何如傳曰允
정조 11년
李亨元以備邊司言啓曰忠淸水使沈水操及城操取稟兩度狀啓有草記稟處之命矣今春諸道習操巡點俱爲筵稟停止纔已行會則該營水陸操亦在停止之中此狀啓置之何如傳曰允擧條啓下今幾帀月則循例請操該水使事極爲駭然自本司査處可也
정조 11년
趙衍德以義禁府言啓曰時囚罪人李文德口招公事判付內一問再問徒歸屑越揆以臣分寧亦有是大臣都尉座中酬酢及亞將改望事亦不關於厥說之有無當初臺言宜付風傳朝家於此囚昨年七月以後必加留意收用竝與放黜之渠子卽還除職意蓋出於旣用世居之地欲試酬錄之擧而亦遵金衡柱除職之故事也所謂云然之說旣沒把着到今妄言二字更無尋覈之端至於榮幸與愛惜云云爰辭啓語雖若相左心口之同異何以照辨且渠竟納傳九世庄土此一款足可謂有功而無罪大抵渠之人品率爾特甚取謗於納履之際大臣都尉酬酢旣登於臺言若以本事之脫空遽命全釋反非活渠之意以此勘放滯囚已至多日今日內以草記擧行事命下矣取考律文則大典通編推斷條有曰凡亂言者杖一百流三千里同條有曰犯私罪杖一百以上決杖告身盡行追奪雜令條有曰王府決杖者代以金贖云矣李文德杖一百收贖告身盡行追奪平安道德川郡流三千里定配而以判付內辭意具罪目依例發遣府書吏押送配所何如傳曰當初臺啓中云云終無指的可謂脫空今則所可論勘者只是率爾所致不緊酬酢之罪也此豈可以亂言論乎所照律太不襯似輕着二字渠亦難明而律文中必無此條件以不應爲律勘放區別功議減等可也
정조 11년
洪仁浩以義禁府言啓曰因刑曹啓辭前判官李邦億移本府處之事允下矣李邦億下去黃海道瑞興地云依例發遣府羅將拿來何如傳曰允
정조 11년
趙衍德以義禁府言啓曰時囚罪人李文德杖一百收贖告身盡行追奪平安道德川郡流三千里定配事照律草記批旨內以不應爲律勘放區別功議減等事命下矣取考律文則大明律不應爲條有曰凡不應得爲而爲之事理重者杖八十大典通編推斷條有曰犯私罪杖八十奪告身三等犯枉法受贓外笞杖竝收贖云矣李文德杖八十收贖奪告身三等而文德祖汝迪揚武原從功臣和義君同姓八寸親云功議各減一等杖六十收贖奪告身一等放送之意敢啓傳曰知道
정조 11년
淸川君金鍾正疏曰伏以展禮仙寢聖慕克伸日吉辰良回鑾萬康臣民忭幸曷有其極仍伏念臣素性疎率知慮昏鈍每當倉卒之際輒致顚錯之惜噫嘻匡賊之四字凶言是何等無前劇逆而千萬不意猝地撞着神魄遁喪方寸顫悼惟急面前之斥逐未暇計策之周思逮夫心神稍定之後始覺其萬萬失謬亟報兩捕將俾卽踉捕仍詣闕下待大臣公退欲爲面議試事未畢禁鐘已動不得已直爲求對而若其不能拘置之罪臣實自知滿心惶蹙恭俟大何果然臺參劃發聲罪甚嚴此固咋指無及何敢一辭自辨公評之下震懍無地及伏見聖批下者所以委曲譬解不啻若慈父之庇護迷子雖使臣披瀝肝血極口自明亦何以及此譴罷薄勘非罪伊恩稽首雲天有隕如瀉不意數日之間特旨收敍職秩如舊負罪賤臣何以獲此闔門感泣不知死所第念天日之明雖已燭其情實昏錯之咎固難免於誅殛豈容僥冒恩貸終逭威罰重貽淸朝刑政之失哉震剝之餘收召驚魂今始冒控短章仰暴危懇伏乞聖明俯賜照察亟削臣爵秩仍命重勘臣罪以安微分不勝幸甚臣無任戰恐祈懇之至答曰省疏俱悉卿其勿辭行公
정조 11년
丁未二月初十日辰時上御重熙堂右承旨入侍時右承旨李祖承假注書李德鉉記事官尹行任金祖淳以次進伏訖上命書傳敎曰本職連事違召莫重譜略修正之役尙不擧行事體所在極爲駭然該寺提調罷職今日政差出使之一兩日內進獻上曰禮曹參判參議前望單子入之待下批牌招察任出榻敎又命書傳敎曰情勢似然右副承旨李集斗許遞前望單子入之待下批牌招察任又命書傳敎曰主簿朴準源處子定婚餘皆許婚命退承史以次退出
정조 11년
丁未二月初十日初更上御重熙堂左承旨入侍時左承旨李亨元假注書趙台榮記事官李相璜金祖淳以次進伏訖上命相璜曰講義盡爲修納乎相璜曰雖已盡製姑未正書矣上命書傳敎曰大小國婚時自王妃嘉禮至駙馬嘉禮皆有命服內出之例詣闕時盛彩轝前導今番亦當於明日與敎命同爲內出而樻褓不爲待令云繖扇前用藍色近聞以黑色措備云此亦不察雖以各殿儀仗言之五禮儀所謂靑陽繖靑扇代用毛緞色者蓋有意焉世孫宮靑繖扇大君靑日傘用藍色之故不欲與此相混也命服內出節次日字在明日姑置無妨而繖蓋之色不無壓尊之嫌不可不以藍色改造以此分付嘉禮廳及尙方命書傳敎曰每欲下敎而未果自今番宜有一定之式慶壽宮嘉順宮靑繖一柄靑扇一雙莊置儀仗庫此後大禮時命婦進參時移還御時該宮受用於該庫事畢後還納該庫事分付兵曹及各該宮上曰畿邑賑恤排巡日字持來事分付賤臣承命出傳上命書傳敎曰今因言端問之尙不分付云極爲駭然近來政院事皆如此該房承旨罷職令畿伯往復重臣李文源依初定奪指一釐正成節目後錄狀啓事分付命退諸臣以次退出
정조 11년
行都承旨沈豐之坐左承旨李亨元坐右承旨洪仁浩坐左副承旨趙衍德坐直右副承旨洪義榮未肅拜同副承旨申耆坐直注書金孝建病一員未差假注書李德鉉仕趙台榮仕直事變假注書張錫胤仕
정조 11년
洪仁浩啓曰大司憲未差執義李師濂持平任希遠韓光植傳旨未下掌令李永穆呈辭掌令閔彝顯在外監察茶時之意敢啓傳曰知道
정조 11년
洪義榮啓曰來十六日儒生殿講日次而文臣製述相値頉稟傳曰十三日爲之此非元定日落點望筒以明日朝食堂人書入近來圓點有名無實伊日當兼試圓點生而此非賜第之科圓點生則以製述應試事分付
정조 11년
李亨元以都摠府言啓曰今日入直內三廳武兼禁軍及軍兵等當爲中日習射而納弊相値不得爲之之意敢啓傳曰知道
정조 11년
傳于趙衍德曰左副承旨入侍
정조 11년
禮曹參議前望單子入之李集斗落點
정조 11년
沈豐之啓曰日次儒生殿講圓點儒生製述十三日爲之事命下矣處所以何處爲之乎敢稟傳曰便殿爲之
정조 11년
有政吏批判書尹蓍東進參判李秉模奎章閣進參議曺允大傳旨未下左副承旨趙衍德進以洪義榮爲承旨李致中爲大司憲李在學爲同春秋宋載經爲知敦寧
정조 11년
有政兵批判書金履素進參判申益彬病參議朴天衡入直進參知柳誼病左承旨李亨元進以李弘遠爲管城將副司直金憙李勉兢
정조 11년
沈豐之以弘文館言啓曰本館上番副校理臣洪義浩以宣敎命時差備官晝仕出去之意敢啓傳曰知道
정조 11년
沈豐之以弘文館言啓曰新除授校理申馥時在慶尙道安東地經筵入番事緊請斯速乘馹上來事下諭傳曰依啓
정조 11년
沈豐之以弘文館言啓曰新除授副修撰李太亨卽爲牌招察任何如傳曰允
정조 11년
洪義榮以備邊司言啓曰御史可合人抄啓事命下矣別單書入之意敢啓傳曰知道
정조 11년
領議政金致仁箚曰伏以禮展仙寢聖慕克伸鑾駕穩旋玉體冞康欣忭之忱小大惟均未死賤臣十年泣弓螻蟻莫褥簪履尙留天地之大德未報桑楡之殘景垂沒喬山入望瞻謁無階不自意重蒙謬恩躬陪淸蹕秪拜而退有淚自逬情禮粗遂滅死何憾抑臣竊有區區不敢當者前後筵席累陳微懇仰惟聖明庶幾俯諒矣夫都堂會圈文衡主之而必其文衡不備然後首相及提學始乃完錄者故例則然在昔肅廟丙申因圈中人疏引至有改錄之擧定式在焉可按而知也雖在文衡引入之時其猶如彼況今文衡無故見在旣肅命矣又應製矣凡係職任便皆行公而獨於此圈事臣乃諉其在外晏然替行則是國家舊章瀛館故事自臣而墜壞之矣豈不大可懼哉且以同堂至親而竝長中書詞垣互擬於主圈之重則國體之苟簡私義之悚懍尤當如何聖諭雖勤臣心轉蹙敢將事例仰請處分顧今玉署不患乏人新錄不至時急伏願聖上俯加三思特令文衡之臣待僚相備員後擧行以存舊規以全微諒公私不勝萬幸取進止答曰省箚具悉卿懇肅廟朝丙申錄疏引改圈之擧謂有在京行公文衡故耳伊後如値在外或有情勢之時首相主圈其例不啻班班見今文衡雖行公而適在外且其情理決難離捨爲此圈事使之竟日經宵於都堂大非體下之政藉使重臣抑情來參予欲許由還鄕明間似當上來方擬以此面諭卿其安心勿辭須卽行圈仍傳曰此批答遣史官傳諭于領議政
정조 11년
丁未二月十一日巳時上御重熙堂左副承旨入侍時左副承旨趙衍德假注書趙台榮記事官李相璜金祖淳原任直提學徐有防檢校直閣徐鼎修原任直閣徐龍輔原任待敎李崑秀待敎尹行任以次進伏訖上命書榻敎曰禮曹參議前望單子入之待下批牌招先參班後謝恩又命書榻敎曰政官牌招開政上曰嘉禮廳進不進單子捧入賤臣承命出持入上命書傳敎曰在外知敦寧許遞今日政差出又命書傳敎曰許久兼察事面苟艱會寧府使金相玉兼帶許遞其代前望單子入之又命書榻敎曰輪對官後日次來待命退諸臣以退出
정조 11년
丁未二月十一日申時上御重熙堂提調持湯劑入侍時提調徐有隣左副承旨趙衍德假注書趙台榮記事官李相璜金祖淳待敎尹行任以次進伏訖有隣奉進湯劑上進御上曰嘉順宮柴炭依慶壽宮例進排與否知入賤臣承命出傳上曰宗簿郞廳來待閤外事分付賤臣承命出回奏曰郞廳來待矣命退諸臣以次退出
정조 11년
行都承旨沈豐之坐直左承旨李亨元坐右承旨洪仁浩坐左副承旨趙衍德坐直右副承旨洪義榮坐同副承旨申耆坐注書金孝建仕一員未差假注書趙台榮仕直事變假注書張錫胤仕
정조 11년
洪仁浩啓曰大司憲李致中未肅拜掌令李永穆呈辭掌令閔彝顯在外執義持平二員未差監察茶時之意敢啓傳曰知道
정조 11년
傳于沈豐之曰都承旨左副承旨右副承旨入侍
정조 11년
以承旨房望傳于趙衍德曰仍
정조 11년
傳于沈豐之曰左副承旨入侍
정조 11년
傳于沈豐之曰別宮禁喧郞廳兵曹正郞韓用龜上弦弓一張賜給守門將禁漏官不粧弓一張賜給結束色吏近仗軍士守門將廳禁漏下人令兵曹木布中分等施賞後書啓
정조 11년
以圓點儒生製述試官望筒傳于沈豐之曰多以罷散人擬入已是不察圓點生試官閣臣文任泮堂別書受點曾有定式而以七試官循例擬入亦甚矇然此望筒還給當該承旨推考
정조 11년
有政吏批判書尹蓍東進參判李秉模奎章閣進參議曺允大未肅拜左副承旨趙衍德進以宋銓爲執義趙錫穆爲司諫沈銖爲持平鄭來百爲持平柳匡天爲獻納李羽晉爲校理成均博士單金良倜學諭單安重默
정조 11년
再政以洪聖淵爲奉常正朴宗輔爲掌樂主簿副司果李翼晉今加通政加資事承傳掌樂主簿朴宗輔司饔主簿吳晉秀相換
정조 11년
有政兵批判書金履素進參判申益彬病參議朴天衡入直進參知柳誼病左承旨李亨元進副護軍閔永喆副司直吳載純鄭枋
정조 11년
再政以丁運泰爲蒜山僉使副司果嚴思允
정조 11년
申耆以弘文館言啓曰本館上番副校理臣洪義浩以奉敎命差備官晝仕出去之意敢啓傳曰知道
정조 11년
沈豐之以禮曹言啓曰今此綏嬪冠禮吉日令日官推擇則今二月十八日辰時坐向南方爲吉云以此日時擧行何如傳曰十六日辰時爲之
정조 11년
趙衍德以司僕寺官員以一二提調意啓曰函支架負持曺潤喆琴受五李春發朴持文自司僕各木布各一疋賜給事命下矣依傳敎施賞之意敢啓傳曰知道
정조 11년
丁未二月十二日午時上御重熙堂左副承旨入侍時左副承旨趙衍德假注書趙台榮記事官李相璜金祖淳原任直提學徐有防檢校直閣徐鼎修原任直閣徐龍輔鄭東浚原任待敎李崑秀待敎尹行任以次進伏訖上曰殿講試官望誰果擬入乎衍德曰臣以代房擧行鄭東觀洪樂貞方在罷散中而未能照察有此做錯不勝惶悚矣上曰圓點試官望例自內閣擬入此望筒勿施卽令內閣更爲擬入事分付賤臣承命出傳上命書傳敎曰嘉禮廳堂郞以下員役工匠等依例書啓仍命退諸臣以次退出
정조 11년
丁未二月十二日申時上御重熙堂都承旨左副承旨右副承旨入侍時行都承旨沈豐之左副承旨趙衍德右副承旨洪義榮假注書趙台榮記事官李相璜金祖淳待敎尹行任以次進伏訖上曰右副親病近果何如義榮曰尙未向差矣上曰然則勢難行公先爲出去明日如未快減則勿爲仕進可也義榮先退上曰提調持湯劑入侍出榻敎賤臣承命出與提調徐有隣進伏上曰都監堂郞明日亦爲來待乎豐之曰持嘏脩來待矣命書傳敎曰嘉禮廳受敎書官兼宣敎命官行禮曹判書李命植熟馬一匹面給敎命文製述官大提學金鍾秀書寫官同副承旨曺允大各半熟馬一匹賜給嘉禮廳堂上行禮曹判書李命植兼管堂上戶曹判書李在簡尙衣提調徐有隣鄭昌順各熟馬一疋賜給嘉禮廳堂上參判沈豐之李秉模李度默參議洪檍洪明浩申耆曺允大李集斗兼管堂上行戶曹判書趙璥日淺各兒馬一疋賜給都廳副司果李翼晉依例加資郞廳禮曹正郞洪聖淵準職承傳別工作兼修理監役嚴思允六品遷轉兼管郞廳戶曹正郞具膺尙衣主簿尹行醇陞敍謁者奉事朴宗祿兒馬一疋賜給儐者副司勇朴宗輔陞六掌次者及捧玄纁敎命命服敎書箋文官擧案者典儀禮貌官各兒馬一疋賜給擇日官別看役以下其餘施賞皆依書啓判下擧行後捧傳旨豐之曰明日問安異於他日諸臣服色當以時服磨鍊矣上曰已過今日不必以時服磨鍊矣上曰禮曹判書入侍出榻敎賤臣承命出回奏曰禮判俄已出去云矣上曰李翼晉之加資誠壯矣有隣曰然矣上曰洪聖淵亦當爲亞長耶有隣曰然矣命書傳敎曰主人及負函官賞典令該曹考例擧行後捧傳旨命退諸臣以次退出
정조 11년
丁未二月十二日酉時上御重熙堂坐直承旨入侍時左副承旨趙衍德假注書趙台榮記事官尹行任金祖淳以次進伏訖上曰成均館夕食堂到記儒生書啓持來賤臣承命出回奏曰姑未入來云矣上曰日已迫暮而尙不修啓何時當受點可以趁期知委乎自宣仁門直送院隷催促持來事分付賤臣承命出傳上曰食堂儒生當爲幾何云耶衍德曰今番比前頗多云矣上曰書啓更爲催促賤臣承命出持入命衍德讀奏訖上命書傳敎曰向下飭敎未幾謂以落點所謂食堂兩齋各不過數十人事甚未安落點望筒夕食堂到記一體書入命退諸臣以次退出
정조 11년
行都承旨沈豐之坐左承旨李亨元坐右承旨洪仁浩坐左副承旨趙衍德坐直右副承旨金魯永坐直同副承旨申耆坐注書金孝建仕一員未差假注書趙台榮仕直事變假注書張錫胤仕
정조 11년
嘉禮翌日奎章閣啓辭問安大殿王大妃殿惠慶宮中宮殿政院玉堂口傳問安答曰知道
정조 11년
大殿王大妃殿惠慶宮中宮殿朝廷二品以上六曹堂上單子問安答曰知道
정조 11년
藥房都提調臣洪樂性提調臣徐有隣副提調臣沈豐之啓曰日吉辰良嘉禮順成歡忭之忱曷有其極伏未審夜間聖體若何王大妃殿氣候何如惠慶宮氣候何如臣等不任區區伏慮敢來問安答曰知道
정조 11년
沈豐之啓曰上言例於啓下三日內回啓而今番上言禮曹限內不爲回啓事甚未安當該堂上推考警責何如傳曰勿推
정조 11년
趙衍德啓曰來十四日十五日十六日十七日國忌齋戒正日十八日宗廟春奉審修改視事頉稟傳曰知道
정조 11년
趙衍德啓曰大司憲李致中執義宋銓持平鄭來百未肅拜掌令李永穆呈辭掌令閔彝顯持平沈銖在外監察茶時之意敢啓傳曰知道
정조 11년
洪仁浩啓曰禁衛營將官來言今日本營軍兵日次私習云矣敢啓傳曰待晴爲之
정조 11년
洪仁浩啓曰御營廳將官來言今日本廳軍兵日次私習云矣敢啓傳曰待晴爲之
정조 11년
趙衍德啓曰來十六日文臣製述處所以何處爲之乎敢稟傳曰熙政堂爲之抄啓文臣親試同日爲之
정조 11년
沈豐之啓曰今日殿座承旨當爲備員而右副承旨洪義榮不爲仕進卽爲牌招何如傳曰許遞前望單子入之待下批牌招察任
정조 11년
沈豐之啓曰吏曹假郞廳來言臺諫有闕政事取稟傳曰當日爲之
정조 11년
趙衍德啓曰吏曹假郞廳來言政事當日爲之事命下而判書尹蓍東病不來參判李秉模試官進參議曺允大陳疏到院不得擧行云判書牌招開政何如傳曰長銓三銓旣皆承批竝卽牌招開政
정조 11년
傳于李亨元曰試官申大尹在外代洪義浩爲之
정조 11년
傳于李亨元曰殿座時刻已屆儒生無一人來待寧有如許紀綱大司成爲先罷職下義禁府推考
정조 11년
傳于李亨元曰大司成前望單子入之待下批牌招察任
정조 11년
金魯永啓曰吏曹判書尹蓍東參議曺允大牌不進推考傳旨及罷職傳旨今方捧入而開政命下之後如是違牌事甚未安判書更爲牌招何如傳曰允
정조 11년
以慶尙監司狀啓安東府使李謙彬到任事傳于金魯永曰外職與內職有異且當賙飢之時設有私義豈敢煩浼勿爲給由上送亦無敢處義事令該曹申飭該道
정조 11년
左邊捕盜大將前望單子入之李漢泰落點
정조 11년
兵曹口傳政事副護軍李漢泰
정조 11년
傳于金魯永曰左副承旨入侍
정조 11년
吏曹政事東萊府使李溎單付
정조 11년
申耆以備邊司言啓曰卽見上米廛市民朴文徵等上言則以爲上下米廛門外米廛及雜穀廛謂之四穀廛而分受經界通雲橋以西爲上米廛字內以東爲下米廛字內三門外都付門外米廛而各該字內街路坐市之所入大米自本廛依定式收稅以供國役而獨雜穀廛則初無經界故勿論街路坐市與大米本廛內而五部外而八江之各種雜穀一倂收稅而惟其廛基在於矣廛之字內故渠廛所入大米自矣廛從實數收稅已成不易之法癸巳年間雜穀廛市民謀奪矣廛大米之稅泛稱收稅之有弊誣訴平市使渠廛替令收稅後每朔六十兩拈給矣廛矣廛應入漸縮徭役末由擧行請令溯考前例還復古規得伸積抱之冤云矣招致兩廛廛人採問相爭委折溯考定稅顚末則當初起鬧實由上米廛之自孽而畢竟得決未免雜穀廛之專利大抵上米廛之於雜穀廛旣有彼此主客之勢則方其定稅之前多少侵責之弊理所必至而及至癸巳年間因此互鬨屢呈平市該署乃以兩便之道定給一切之稅迄于今十五年之久矣曾在甲辰上米廛人以此事陳瘼而本司覆啓以當初見奪不思自反欲爲還推事涉無謂請置蒙允今又呼籲極爲猥屑而第究其事實情願則稱冤之說亦不爲無據渠以四穀廛中首廛坐一時爭鬨之端廢百年流來之規每朔六十兩之稅不爲不多而比諸癸巳之前則不啻落下幾層一年二年寢失其利此殘彼盛客反爲主則此已可矜處而設有非理橫侵之弊只當嚴繩其作弊之類而已恐不必奪此屬彼以致殘敗之境且念米與雜穀收稅則一也雜穀廛之於上米廛則雜穀收稅一如前日之爲而上米廛之於雜穀廛則獨不敢措手於自來應捧之稅而反聽該廛之替捧分送者始雖出於抑强之政終有乖於仍舊之義其在均惠一視之道許令依古規捧稅實合事宜以此分付於平市署而雜穀廛人之繼起紛訴上米廛人之復踵前習難保其必無其所檢飭糾繩之責專在該署竝以此意嚴飭何如傳曰允
정조 11년
知敦寧宋載經疏曰伏以日吉辰良嘉禮順成宗社鞏昌之慶基於斯矣臣民頌禱曷有其已臣意外泄病多日苦劇委頓牀褥若將澌盡猥辱恩授末由追簉誠禮都虧愧悸交切抑臣敦寧親盡初除同敦寧也非不欲據實求解而自來情地旣無冒出之勢且曾聞本府舊例堂上則不計懿親遠近故只以一疏敢控危臲之忱而旋卽缷遞日昨復叨見任則適値盛儀隔宵而暴疾忽劇又不得不略入短章仰陳惶悶之私恭俟譴罷之命而無所事於援例祈免矣不料原疏未徹而始聞無論堂郞新有定制云然則臣之違式虛縻已極悚赧而前後所處之矇陋迷緩益增罪戾玆敢悉暴事狀冀蒙威罰伏乞照法鐫改仍治臣昏謬之辜以昭公法以安私分焉臣無任畏懼祈懇之至答曰省疏具悉疏辭下該曹稟處
정조 11년
吏曹判書尹蓍東疏曰伏以先陵禮展聖孝克伸屬車塵淸蹕御穩旋臣民慶幸小大同情臣伏見大提學金鍾秀疏本以臣月前文任擅通事盛有所陳列臣於是不勝瞿然訝悚之至文任新望政例甚重必問於時帶三館者而通擬不特文苑故事之爲然其在銓格尤所難廢臣亦粗知此義而又若時値在鄕事會忙遽則或不問議亦有班班可據者臣於今正月十八日政伏承弘文提學在京無故人差出之命舊望已乏當爲新通而日勢差晩文衡在外若待往復擬入則當日將不得擧行以此煩稟實甚惶悶政曹近例意不爲謬故倉卒牽强黽勉通擬而故事之不可廢近例之不必據臣亦旋悔而追訟矣今其疏果如此臣將何辭而自解鍾秀旣以此謂打壞選格而爲自引之端則其所壞了者卽臣也臣其可晏然於職次乎且夫擅之一字銓官之極罪也言之者雖無難加之而當之者之怵然危恐不敢食息而自安者夫人同之矣去就一節益無可論日者法駕臨戒陪扈義重飭諭之下雖不得不冒沒進參於侍衛之班而私心慙惶若無所容擬將瀝血陳籲仰請處分而本月初七日所下傳敎首尾二百二十有餘言恩竝以威誨勤於責委曲鄭重如父詔子伏讀以來感激隕越區區處義不敢膠執遂乃章皇冒出幾若無故而背汗顔騂羞對胥隷抑臣畸人也賦命屯薄處世抹摋環顧朝著墻壁靡助此不獨人之棄臣不數臣亦自期以信心直行所仰恃者惟仁天之慈覆耳冥迷而詔敎之旣勤錯而容護之甚渥京察挨過之後式至今獲免於大何者夫誰之賜也獨無奈屯薄者招災抹摋者寡合遠近大小隨處狼狽畢竟無幸如執左契則自作之孽將不可逭曲庇之仁況敢屢必是宜早自引分劃卽罷免不至於重誤國事孤負大恩以爲萬一報答之圖者此心參前倚衡玆綴未徹之章敢干必從之天伏乞聖慈俯念銓法之甚嚴曲察微諒之至懇特命鐫削臣職名以尊國體以安賤分仍治臣瀆擾之罪以肅朝綱公私不勝萬幸臣無任屛營祈懇之至答曰省疏具悉所辭過矣卿其勿辭行公
정조 11년
大司成李在學疏曰伏以臣於日昨伏奉春秋除旨而臣父臣崇祜方帶同知館事臣之所叨自在當遞乞命有司遞臣兼銜以安私分不勝幸甚臣無任屛營祈懇之至答曰省疏具悉疏辭下該曹稟處
정조 11년
吏曹參議曺允大疏曰伏以日吉辰良嘉禮順成歡忭之忱曷有其極仍伏念臣庸才下品文質無當而幸際休明之運過蒙拂拭之恩通籍八九年之間名塗華貫歷揚殆徧而居然躋下大夫之列矣緋玉晉資纔閱一月屢叨近密三授佐貳恩榮逈絶職名聯翩感激銘鏤隕結是期而反顧怵惕若臨淵氷迺者三銓新命忽辱於千萬夢想之外臣聞命驚惶五情如焚屢違召命恭俟譴何聖度天大罰止問備庚牌儼臨促敎又下臣惝怳悸恐莫省攸措噫天官佐貳是何等重任也事權雖遜於長席通塞實許其主張素稱淸朝之峻選則苟非才望夙著踐歷已多爲一世厭服者莫可擬議也審矣臣卽眇然一新進耳以地則單寒以人則儱侗無足備數於百執事之末而今乃拔之衆望之外畀以匪分之職人器不稱固無可論而朝廷擧措寧不乖當夫以至陋之姿叨此太驟之榮求諸同朝罕有臣比器盈則溢福過則災理之常也負乘招咎勢所必至而況臣於年前曾忝銓郞信心冥行孤立寡與初無擧職之效徒貽溢世之誚畢竟狼狽尙有餘悸銓衡一步便成鐵限而顧此佐貳之責非比郞僚睢盰之場有倍前日則臣之不可抗顔而冒居固所矢心自劃而惟我殿下所以全保之者亦豈忍强其所不可强而終至顚沛之災乎假使臣徒畏分義拚棄廉隅貪榮冒據不思自處則殿下亦何取於賤臣耶噫臣受恩如天報答無地惟以不擇夷險筋力奔奏爲一分自效之圖而今此誤恩冒膺無路決不可隨行逐隊趨走爲恭下以乖微臣咫尺之守上以負殿下生成之德迺於日昨仰暴私義略陳短章見阻喉院不得呈徹徊徨閔阨益無所容玆敢更申未徹之懇冀蒙矜許之恩伏惟聖慈天地父母察臣震剝之情刊臣僥濫之職以重公器以遂微諒千萬至祝臣無任屛營祈懇之至答曰省疏具悉爾其勿辭察職
정조 11년
丁未二月十三日辰時上御熙政堂日次儒生殿講圓點儒生製述入侍時行都承旨沈豐之左承旨李亨元右承旨洪仁浩左副承旨趙衍德右副承旨金魯永同副承旨申耆記事官金孝建假注書趙台榮記事官李相璜金祖淳待敎尹行任入就庭先行四拜禮訖以次陞殿侍立通禮唱試官以下入就位行拜禮殿講試官領敦寧洪樂性仁陵君李在協行副司直金魯淳刑曹參議金履禧行副司直權前校理宋民載製述試官行副司直徐有隣直提學李秉模行大司成李在學檢校直閣徐鼎修直閣鄭大容原任待敎李崑秀分東西入就庭行拜禮訖以次陞殿上曰館學掌色及寄齋生竝當應講圓點生與到記生亦當製述大司成以此分付在學承命出分付上曰庭內甚窄儒生使之分坐花階上可也在學承命出分付上命書題有隣等進書表題懸題訖上曰製述試官姑退待收券入來可也有隣等退出上命開講樂性曰寄齋生亦當抽栍乎上曰可矣儒生等以次進講上曰日次異於輪次只誦大文可也至李海隣進講上曰爾能善講能承上接下連誦乎海隣誦至八章上曰善誦矣僉曰果爲善誦矣上謂海隣曰留待閤外可也海隣退出諸生講訖上曰日次講亦有賜第之例乎豐之曰有特敎則前有賜第之事矣上命祖淳曰李海隣唱新來可也祖淳唱新來數帀訖上曰李敏采方以通禮在班使之進前敏采進前上曰爾子登科喜當如何敏采曰不勝惶感矣上曰爾其率子出去可也亨元曰捕將李漢泰方在罷職中何以爲之乎命書榻敎曰前訓鍊都正李漢泰敍用又命書榻敎曰左邊捕盜大將李漢泰牌招傳授命召及大將牌傳令牌又命書榻敎曰左捕將李漢泰令該曹口傳付軍職上曰製述試官卽爲入來考券可也有隣等以次進伏考試訖命拆榜命書傳敎曰日次儒生殿講及圓點生上齋生製述時殿講居首純通幼學李海隣講章之外連上連下突誦殆近十篇依通編法例中有特敎直赴之文特爲直赴殿試俾規避者知有聳觀之政製述居首進士嚴耆直赴會試講之次通幼學沈鈺李運恒製述之次進士李晩秀生員徐有望竝給一分講略幼學金履喬尹普淳朴宗萬李舒朴鼎元鄭桓錫李述彬製述草三下生員金處巖生員鄭魯榮各紙二卷筆三枝墨三笏賜給講粗生員孟賢大幼學徐象輔朴基宏金魯範鄭益壽鄭弘善方致五製述次上進士尹永儀鄭得中申龜朝金明淳生員洪祜淵各紙一卷筆三枝墨二笏賜給入格儒生仍令明日來待賞格使之親授上曰慶尙左水使入侍賤臣承命出與李章漢偕入進伏上問職姓名履歷訖上曰曾於坡州以何事遞來乎章漢曰李鼎運御史時以留庫加分事遭罷黜矣上曰爾聞萊府消息乎章漢曰臣略聞其說則極爲騷擾云矣上曰騷擾之說可謂得當今以乃祖之孫授以重閫爾其下去善爲檢制以贖坡州之過可也命先退上謂在學曰儒生輩初不成誦至於講章而不能誦之事甚駭然此後以能講人各別精選俾有實效雖或有稱頉人切勿許改可也在學曰今日日次殿講時東齋色掌生員李祖應金魯應書啓已入之後或謂有身病或謂以在外屢度催促終不入來竝依定式限三年停擧何如上曰依爲之出擧條豐之曰文臣製述以十六日爲之事命下而寒食祭享相値應赴文臣多以大祝出去何以爲之乎上曰聞卿所奏果然以二十日退行可也出擧條通禮跪告禮畢諸臣以次退出
정조 11년
丁未二月十三日酉時上御重熙堂左副承旨入侍時左副承旨趙衍德假注書趙台榮記事官尹行任金祖淳以次進伏訖上曰今日之雨在農形誠幸矣衍德曰俄聞摘奸宣傳官所傳則秋麥改色春牟立苗農人擧皆欣悅云矣命書傳敎曰萊伯事誠亦悶然邊政不可不嚴而虛咆空喝無中生有反爲辱國之慮狀辭之全沒頭緖措置之太昩向方欲諉之新叨憒憒前此再降飭諭令廟堂別關分付出於姑觀之意今又續見狀本劻勷轉加就緖無期枉費心浪用力何至是也且以旣撤之供市姑爲一味停撤爲說者語欠別白反有甚於前狀中科處之請邊門鎖鑰何等緊重則任其一味僨誤從以一味寬恕一味之害上下均有失是豈嚴邊政揀邊臣之意迎送事小禦侮責重東萊府使閔台爀罷職卽亦外補何拘中批兼試其才諝都摠管李溎東萊府使除授待開門辭朝上曰今日入格儒生趁早來待事分付成均館仍命退諸臣以次退出
정조 11년
行都承旨具㢞坐直左承旨李亨元坐右承旨洪仁浩坐左副承旨趙衍德坐直右副承旨金魯永坐同副承旨申耆坐注書金孝建病一員未差假注書申溆仕李德鉉仕直事變假注書張錫胤仕
정조 11년
申耆啓曰禁衛營將官來言今日本營軍兵日次私習云矣敢啓傳曰知道
정조 11년
洪仁浩啓曰御營廳將官來言今日本廳軍兵日次私習云矣敢啓傳曰知道
정조 11년
傳于李亨元曰右承旨與入格儒生入侍
정조 11년
金魯永啓曰戶曹判書李在簡宣惠廳堂上徐有隣金履素備局有司堂上李在簡尹蓍東漢城判尹鄭昌順依下敎來待矣傳曰入侍
정조 11년
傳于申耆曰都承旨與都提調持湯劑入侍
정조 11년
李亨元啓曰禁衛大將徐有大仍佩往來事命下矣將兵之任不可一刻無摠察之人捕將亦有他邊大將兼察之例今番則何以爲之敢稟傳曰依例爲之
정조 11년
金魯永啓曰禁衛大將徐有大以城隍祭獻官今方受香出去矣所授命召兼帶右邊捕盜大將命召及大將牌傳令牌來請還納何以爲之敢啓傳曰仍佩往來
정조 11년
申耆啓曰禁衛大將兼察依例爲之事命下矣在前如此之時有都提調摠察之例或有他大將兼察例今番則何以爲之敢稟傳曰他大將兼察
정조 11년
申耆啓曰禁衛大將以他大將兼察事命下矣何大將牌招聽傳敎乎敢稟傳曰守禦使兼察
정조 11년
李亨元啓曰右邊捕盜大將兼察依例爲之事命下矣左邊捕盜大將李漢泰牌招聽傳敎何如傳曰允
정조 11년
傳于金魯永曰左承旨與東萊府使入侍
정조 11년
備忘記東萊府使李溎下直長弓一張長箭一部片箭筒兒一箇賜給
정조 11년
承旨前望單子入之具㢞落點
정조 11년
傳于金魯永曰承旨房望仍
정조 11년
傳于洪仁浩曰左承旨左副承旨入侍
정조 11년
李亨元啓曰假注書趙台榮身病猝重勢難察任今姑改差何如傳允
정조 11년
趙台榮改差代李冕膺爲假注書
정조 11년
金魯永啓曰假注書李冕膺時無職名令該曹依例付軍職冠帶常仕何如傳曰允
정조 11년
趙衍德啓曰吏曹判書尹蓍東再牌不進推考傳旨今方捧入而開政命下之後連事違召不卽膺命事甚未安所當更請牌招而係是一日三牌何以爲之敢稟傳曰如臺閣之年少資淺尙氣岸者猶禁一事再避況此銓長何等老鍊之任而豈可如是齗齗於一事乍膺旋引乎向下飭敎不啻丁寧擅之一字縷縷反釋則一番陳疏容或無怪深夜屢違已至經宿事體道理極爲未安吏曹判書尹蓍東爲先從重推考此重臣違牌汔可休矣承違間自量爲之此後如無新情勢違牌傳旨更勿捧入
정조 11년
以吏曹參議曺允大牌不進罷職傳旨傳于李亨元曰只推更爲牌招
정조 11년
洪仁浩以內醫院都提調言啓曰提調徐有隣副提調沈豐之今日監煎不爲仕進竝卽牌招何如傳曰允發賣聞自再明日分給提調徐有隣兼帶藥院許遞今日政差出
정조 11년
有政吏批判書尹蓍東進參判李秉模差祭參議曺允大牌招不進承旨趙衍德進以宋民載爲副修撰李在簡爲內醫院提調柳爲工曹正郞成雲柱爲假監役贈戶曹參判成德徽贈戶曹判書例兼贈左承旨成虎啓贈戶參例兼贈僕正成震恒贈左承旨例兼以上知事成爾演三代追贈徐有慶爲知敦寧沈豐之爲同春秋
정조 11년
再政以李在協爲都摠管金載順爲副摠管鄭宅信爲寧城僉使金履衡爲恃寨僉使崔尙耉爲夞怪萬戶楸仇非權管單金致章副護軍單閔光升副司直洪義榮李翼晉副司正單李冕膺
정조 11년
金魯永啓曰假注書李冕膺身病猝重勢難察任今姑改差何如傳曰允
정조 11년
假注書金孝建病代以李德鉉爲假注書
정조 11년
以京畿監司狀啓長湍府民家失火事傳于李亨元曰當此歉歲且値窮春被燒民戶若是夥然言念失所之狀極爲矜慘申飭道伯拔例接濟期於從速奠居初五日失火形止今始登聞似此守令難責分憂該守令所當嚴勘而以迎送有弊今姑參酌不飭之道臣爲先推考
정조 11년
傳于具㢞曰奉審承旨入侍
정조 11년
傳于李亨元曰坐直承旨入侍
정조 11년
傳于金魯永曰時囚罪人黃昇源分揀放送
정조 11년
洪仁浩以吏曹言啓曰今此各陵寒食祭諸執事當爲分排而老病公頉外實無推移之路依近例以刑曹郞廳及司饔院官員通融塡差何如傳曰知道
정조 11년
李亨元以吏曹言啓曰因承政院啓辭守令薦不薦人令該曹察推事允下矣仁陵君李在協判敦寧金鍾正左參贊金魯鎭咸春君李昌運知敦寧鄭枋禮曹判書李命植工曹判書金鍾秀東恩君申大觀同敦寧魚錫定禮曹參判李秉模戶曹參判李在學刑曹參判洪秀輔工曹參判李宜老司直金華鎭韓光會尹東暹鄭一祥鄭昌聖徐有寧知事姜杭司直李溎尹東晳權噵鄭好仁徐有慶知事姜世晃司直李柱國知事吳載純司直尹坊金用謙知事趙時敏司直宋載經李聖圭李亨逵李敬懋李世奭具㢞金載順同知徐晦修司直李鎭翼任希曾邊得讓洪檢蔡弘履李憲默朴祐源金頤柱申大升南玄老尹承烈沈有鎭李鎭恒李重馥黃昇源趙瑍洪秉纘鄭景淳趙尙鎭金魯淳同知李漢泰護軍李漢昌李明運李得濟吳載熙白東俊任嵂元厚鎭李應爀李聖師統制使柳鎭恒慶尙左兵使姜五成同知王漢禎邊聖和辛錫箕護軍具叙五徐有和朴宗益李鴻運具埉朴載洙沈錡安翼濟尹勉亨徐赫修慶尙監營中軍柳爾胄戶曹參議兪彦脩兵曹參議朴天衡兵曹參知柳誼刑曹參議金履禧大司成閔鍾顯判校金禧麟左通禮李敏采右通禮禹禎圭宗簿正李命勳司僕正鄭致淳軍資正尹慶龍繕工副正曺允亨慶州府尹金履容驪州牧使李文源坡州牧使洪仁默楊州牧使尹行元洪州牧使安廷玹昌原府使李元謙尙州牧使洪元燮星州牧使鄭華淳晉州牧使金履銈光州牧使兪彦銻濟州牧使李命俊綾州牧使林重遠吉州牧使李燁竹山府使申潚南陽府使卞至健利川府使沈鍷仁川府使徐簡修淸風府使洪載淵仁同府使李漢籌金海府使李邦榮善山府使李正模東萊府使閔台爀蔚山府使沈公藝柒谷府使宋益休密陽府使沈鉁巨濟府使金爀咸陽府使李得駿居昌府使趙宅鎭南原府使李勉基茂朱府使徐侃修礪山府使曺命楫春川府使沈觀之鐵原府使李潤國三陟府使徐琢修淮陽府使李獻慶伊川府使李儒敬寧越府使曺遠振鍾城府使李鎭復慶源府使李迪會寧府使金相玉安邊府使朴宗來穩城府使沈趾賢北靑府使柳知養慶興府使安橚富寧府使李夏保德源府使李弼培明川府使鄭聖鵠端川府使具紞江界府使李頤祥成川府使鄭宇淳中和府使金養和慈山府使尹東晩咸從府使尹履相俱爲應薦而不薦竝依定式推考警責何如傳曰允今番飭敎之後文宰則多有追薦人武臣則將臣外尙無爲之者豈或未及聞知而然乎姑不處分自本曹査實論罪可也
정조 11년
李亨元以兵曹言啓曰拆見平安兵使趙圭鎭去丙午年秋冬等褒貶啓本則廣坪堡權管兪漢祚徒善爲政吏不趨令爲目則宜置下考而置諸中考殊無嚴明殿最之意平安兵使趙圭鎭推考警責廣坪堡權管兪漢祚下考施行何如傳曰允
정조 11년
金魯永以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 11년
洪仁浩以義禁府言啓曰承文院上博士南必錫令該府拿處事傳旨啓下矣南必錫下去慶尙道尙州地云依例發遣府羅將拿來何如傳曰允
정조 11년
弘文館修撰嚴思憲疏曰伏以臣以人則至拙庸也以地則至單寒也獲際休明偏蒙恩私猥廁三司之列者今已許多年矣論思重任曷嘗有一分叨冒之勢而每因事會有除輒膺學旣鹵莽橫經而面騂才又空疎畫葫而指血臣固自恧人謂斯何有時循省竊懼所叨之萬難承當洪造之一無報答顧何敢以身家私計妄希邀求有所瀆撻而第臣有至悲之懇抱玆耿耿猥越是懼尙此泯默到今情理轉益難抑敢此冒昧仰籲於敦孝之下惟聖明愍其情而恕其濫焉臣自通籍以來區區至願惟是祿養二親而曾在壬寅奄失所恃每以榮養之未逮至痛在心而臣父今年爲七十二矣筋力日以衰弱疾病間又沈綿而家本至窶計拙謀短滫瀡之供每多不繼藥餌之資尤難措備人子至情寧不憫傷臣每讀古人寸心難報之詩事親日短之表不覺怵然而懼泫然而涕顧今治本考悌恩推惠養群下之凡有情私皆得自達無願不遂臣亦孝理陶甄中一物內有切急之懇而豈可自阻於仁覆之天也哉玆敢略暴情懇仰瀆崇嚴伏乞天地父母憐臣悲切之衷察臣憫急之私特命選部畀臣一小邑使得以仰效涓埃之報俯伸烏鳥之誠答曰省疏具悉疏辭下該曹稟處